ແຜ່ນດິນໄຫວ ເຮັດໃຫ້ມີຜູ້ເສຍຊີວິດ 7 ຄົນ ໃນປະເທດ ໂຄຣເອເຊຍ
ສະຫະພາບ ຢູໂຣບ ໄດ້ສົ່ງການຊ່ວຍເຫຼືອ ໄປໃຫ້ໃນວັນພຸດມື້ນີ້ ດ້ວຍຫົວໜ້າການປະຕິບັດການສຸກເສີນສະຫະພາບ ຢູໂຣບ ທ່ານ ຢາເນັສ ເລນາຊິຈ ມີກຳນົດທີ່ຈະໄປຢ້ຽມຢາມເມືອງ ເປທຣິນຈາ. 
ທີມກູ້ໄພໄດ້ທຳການຄົ້ນຫາຂ້າມຄືນ ຫຼັງຈາກແຜ່ນດິນໄຫວຮຸນແຮງທີ່ເກີດຂຶ້ນໃນພາກກາງຂອງປະເທດ ໂຄຣເອເຊຍ ໄດ້ສັງຫານຢ່າງໜ້ອຍ 7 ຄົນ, ບາດເຈັບຫຼາຍກວ່າ 20 ຄົນ ແລະ ທຳລາຍຕຶກອາຄານຕ່າງໆ ນາຍົກລັດຖະມົນຕີ ທ່ານ ອານເດຣ ເພລັນໂຄວິຈ໌ (Andrej Plenkovic) ໄດ້ກ່າວໃນຕອນແລງວັນອັງຄານວານນີ້ວ່າ ບັນດາເຈົ້າໜ້າທີ່ຄາດວ່າຈຳນວນຜູ້ເສຍຊີວິດຈະເພີ່ມຂຶ້ນຕື່ມ ແຜ່ນດິນໄຫວຄວາມແຮງ 6 4 ໄດ້ສົ່ງຜົນກະທົບຕໍ່ເມືອງ ເປທຣິນຈາ ໜັກທີ່ສຸດ ມັນໄດ້ເກີດຂຶ້ນພຽງນຶ່ງວັນຫຼັງຈາກແຜ່ນດິນໄຫວຄວາມແຮງ 5 2 ໄດ້ເກີດຂຶ້ນໃນຂົງເຂດດຽວກັນ ຫຼາຍຄົນໄດ້ອາໄສຢູ່ນອກບ້ານໃນຄືນວັນອັງຄານວານນີ້, ຍ້ອນຢ້ານວ່າແຜ່ນດິນໄຫວຈະເກີດຂຶ້ນອີກ ແລະ ກະທົບຕໍ່ເຮືອນທີ່ໄດ້ຮັບຄວາມເສຍຫາຍແລ້ວນັ້ນ ທ່ານເພລັນໂຄວິຈ໌ ໄດ້ກ່າວເວລາທ່ານ ແລະ ລັດຖະມັນຕີລັດຖະບານຄົນອື່ນໆໄດ້ເດີນທາງໄປຮອດເມືອງ ເປທຣິນຈາ ຫຼັງຈາກເກີດແຜ່ນດິນໄຫວວ່າ “ພາກ ສ່ວນທີ່ໃຫຍ່ທີ່ສຸດຂອງເມືອງ ເປທຣິນຈາ ໃນພາກກາງຂອງປະເທດແມ່ນເຂດສີແດງ, ເຊິ່ງໝາຍຄວາມວ່າຕຶກສ່ວນໃຫຍ່ແມ່ນບໍ່ສາມາດນຳໃຊ້ໄດ້ ” ກອງທັບບົກແມ່ນກຳລັງຊ່ວຍເຫຼືອໃນການປະຕິບັດການກູ້ໄພ ແລະ ທ່ານ ເພລັນໂຄວິຈ໌ ໄດ້ກ່າວວ່າ ມັນມີບ່ອນຕ່າງໆເພື່ອໃຫ້ປະຊາຊົນ 500 ຄົນນອນຢູ່ຄ້າຍທະຫານ ໜ່ວຍປະຕິບັດການກູ້ໄພເທິງພູຂອງ ໂຄຣເອເຊຍ ໄດ້ກ່າວວ່າການຄົ້ນຫາທີ່ໄດ້ຮັບການຊ່ວຍເຫຼືອຈາກໂຕໝາ ໄດ້ຊ່ວຍ 6 ຄົນອອກມາຈາກຊາກຫັກພັງ ສະຫະພາບ ຢູໂຣບ ໄດ້ສົ່ງການຊ່ວຍເຫຼືອໄປໃຫ້ໃນວັນພຸດມື້ນີ້ ດ້ວຍຫົວໜ້າການປະຕິບັດການສຸກເສີນສະຫະພາບ ຢູໂຣບ ທ່ານ ຢາເນັສ ເລນາຊິຈ໌ ມີກຳນົດທີ່ຈະໄປຢ້ຽມຢາມເມືອງ ເປທຣິນຈາ ທ່ານ ເລນາຊິຈ໌ ໄດ້ຂຽນໃນທວິດເຕີວ່າ “ໃນເວລານີ້, ຕູບຜ້າລະດູໜາວ, ເຕົາ ທຳຄວາມຮ້ອນໄຟ ຟ້າ, ຕຽງນອນ ແລະ ຖົງນອນ ແມ່ນມີຄວາມຕ້ອງການທີ່ສຸດ ພ້ອມກັບຕູ້ສຳລັບພັກເຊົາ ” ບັນດາເຈົ້າໜ້າທີ່ໄດ້ກ່າວວ່າ ໃນຜູ້ທີ່ເສຍຊີວິດນັ້ນລວມມີເດັກຍິງອາຍຸ 12 ປີ ໃນເມືອງ ເປທຣິນຈາ, ເຊິ່ງເປັນເມືອງນ້ອຍທີ່ມີປະຊາຊົນ ປະມານ 25,000 ຄົນ ອີກ 6 ຄົນໄດ້ເສຍຊີວິດໃນບ້ານທີ່ຢູ່ອ້ອມແອ້ມ, ໃນຂະນະທີ່ 26 ຄົນໄດ້ເຂົ້າປິ່ນປົວຢູ່ໂຮງໝໍ